News Update: Cathie Wood ชี้เศรษฐกิจสหรัฐฯ ถดถอยแล้ว ยอมรับประเมิน ‘เงินเฟ้อ’ ต่ำเกินไป อวด ARKK เดือนเดียว เงินไหลเข้ากอง $180 ล้าน - FINNOMENA
Cathie Wood ชี้เศรษฐกิจสหรัฐฯ​ เข้าสู่ภาวะถดถอยเรียบร้อย ยอมรับก่อนหน้านี้ประเมินผลกระทบของเงินเฟ้อต่ำเกินไป
29 มิ.ย. 2565

Cathie Wood ชี้เศรษฐกิจสหรัฐฯ เข้าสู่ภาวะถดถอยเรียบร้อย ยอมรับก่อนหน้านี้ประเมินผลกระทบของเงินเฟ้อต่ำเกินไป
ซีอีโอของ Ark Invest กล่าวกับสำนักข่าว CNBC ว่า เศรษฐกิจสหรัฐฯ อยู่ในภาวะถดถอยเรียบร้อยแล้ว โดยปัญหาใหญ่คือ การเพิ่มขึ้นของสินค้าคงคลังที่เธอไม่เคยเห็นมาก่อนตลอดอาชีพการทำงาน 45 ปี
Cathie Wood ยังยอมรับว่าคิดผิดเกี่ยวกับเงินเฟ้อ โดยไม่คิดว่าปัญหาซัพพลายเชนจะยืดเยื้อนานกว่า 2 ปี รวมถึงความเสี่ยงด้านภูมิรัฐศาสตร์จากการรุกรานยูเครนของรัสเซียที่ไม่คิดว่าจะได้เห็น ทำให้เงินเฟ้อเป็นปัญหาที่ใหญ่กว่าที่คาด แต่ Ark ก็เตรียมพร้อมแล้วสำหรับภาวะเงินฝืด
Cathie Wood ระบุว่า ผู้บริโภครู้สึกว่าราคาเพิ่มขึ้นอย่างรวดเร็ว สะท้อนจากความเชื่อมั่นที่ลดลงสู่ระดับต่ำสุดเป็นประวัติการณ์ โดยผลสำรวจผู้บริโภคของมหาวิทยาลัยมิชิแกนในเดือน มิ.ย. อยู่ที่ 50 ซึ่งเป็นระดับต่ำสุดเท่าที่เคยมีมา
ปี 2022 ถือเป็นปีที่ยากลำบากสำหรับ Cathie Wood กองทุนของ Ark เป็นหนึ่งในกองทุนที่ขาดทุนมากที่สุดในปีนี้ หลังเผชิญกับอัตราดอกเบี้ยที่เพิ่มขึ้น โดย ARKK ร่วงลงมาแล้ว 52% ในปีนี้ และลดลง 66% จากระดับสูงสุดในรอบ 52 สัปดาห์
อย่างไรก็ตาม ลูกค้าส่วนใหญ่ยังคงเชื่อมั่นเห็นได้จากเงินทุนที่ไหลเข้ามา เพราะนักลงทุนต้องการกระจายความเสี่ยงในตลาดที่ตกต่ำ โดยข้อมูลจาก FactSet ระบุว่า ในเดือน มิ.ย. ARKK มีกระแสเงินไหลเข้ามากกว่า 180 ล้านดอลลาร์
Cathie Wood มองว่า เงินทุนที่ไหลเข้ามาเป็นเพราะนักลงทุนต้องการกระจายความเสี่ยงออกจากดัชนีมาตรฐานที่ปรับตัวลงมา เช่น Nasdaq 100 โดย Ark ทุ่มเทอย่างเต็มที่สำหรับการลงทุนในนวัตกรรมใหม่ๆ เพราะเชื่อว่า นวัตกรรมแก้ปัญหาได้
อ้างอิง: https://www.cnbc.com/2022/06/28/ark-invests-cathie-wood-says-the-us-is-already-in-a-recession.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Cathie Wood
News Update
เงินฝืด
เงินเฟ้อ
เศรษฐกิจ
เศรษฐกิจถดถอย
เศรษฐกิจสหรัฐ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA